Hea uus ilm
"Hea uus ilm" ("Brave New World") on Aldous Huxley teos düstoopilisest tulevikust, kus inimesi kujundatakse varajasest lapsepõlvest "hea uue ilma" kodanikeks. Raamat nägi esmavalgust 1932. aastal. Prantsuse ajaleht Le Monde valis selle 1999. aastal sajandi 100 parima raamatu hulka. Pealkiri on võetud William Shakespeare'i näidendist "Torm", mille üks osa kõlab eesti keeles järgmiselt: "Oo imet! Kauneid olendeid kui palju! Kui ilus inimkond on! Hea uus ilm, kus niisugune rahvas peal!"